cyanic-selkie/wikianc huggingface dataset:
Luiss de Gongora
Luiss Gongora i Argote (es; dzimis, miris ) bija Spānijas Zelta laikmeta dzejnieks un garīdznieks. Kopā ar savu pretinieku Fransisko de Kevedo tiek uzskatīts par sava laika izcilāko spāņu dzejnieku. Gongoras izveidoto stilu, sauktu par culteranismo, daudz ekspluatēja ne tik talantīgie Gongoras sekotāji, tāpēc pēc nāves Gongora tika piemirsts, tomēr atguva popularitāti 20. gadsimtā.
Korrehidora dēls. Studēja Salamankas Universitātē. Strādāja par kanoniķi dzimtās Kordovas katedrālē. No 1589. līdz 1609. gadam baznīcas uzdevumos daudz ceļoja pa Spāniju. 1617. gadā tika iecelts par karaļa kapelānu un līdz 1626. gadam dzīvoja karaļa Felipes III galmā Madridē. 1627. gadā nopietni saslima un atgriezās dzimtajā Kordovā, kur mira lielā trūkumā.
Zītaru dzimta (filma)
"Zītaru dzimta" (arī "Vecā jūrnieku ligzda") ir 1989. gada Latvijas PSR daudzsēriju televīzijas mākslas filma, melodrāma. Filmas režisors ir Aloizs Brenčs. Filma uzņemta Rīgas Kinostudijā pēc Viļa Lāča romāna "Zītaru dzimta" motīviem.
Sižets
20. gadsimta sākums. Latvijas piejūras ciemā dzīvo Zītaru ģimene: kapteinis Andrejs un viņa sieva Alvīne, viņu bērni Kārlis, Ingus, Ernests, Elza un Jānis. Sākoties 1. pasaules karam brīvprātīgi uz fronti aiziet Kārlis, tālajos jūras braucienos bez vēsts pazūd Ingus... Vācu armija okupē Latvijas teritoriju, Zītari evakuējas uz tālo Altaja novadu Krievijā. Padomju Krievijas mainīgā politiskā situācija skar arī katru no Zītaru ģimenes locekļiem. Kad rodas iespēja atgriezties Latvijā, Andreja un Alvīnes nav vairs starp dzīvajiem. Brīvajā Latvijā izputējusi vecā jūrnieku ligzda un jaunie Zītari nespēj vairs saglabāt tēva mājas – visa pēc kara palikusī manta tiek izūtrupēta.
Luiss Šeldons
Luiss Pendletons Šeldons (en; dzimis, miris ) bija amerikāņu vieglatlēts, divu olimpisko bronzas medaļu ieguvējs vieglatlētikā.
Šeldons 1900. gada vasaras olimpiskajās spēlēs Parīzē kopā startēja četrās vieglatlētikas disciplīnās. No šīm četrām disciplīnām viņš divās izcīnīja bronzas medaļas. Šīs medaļas viņš ieguva trīssoļlēkšanā (rezultāts — 13.64 metri) un augstlēkšanā no vietas (rezultāts — 1.500 metri). Tāllēkšanā no vietas (rezultāts — 3.02 metri) un trīssoļlēkšanā no vietas (rezultāts — 9.45 metri) ieguva 4. vietu.
Viņa brālis, Ričards Šeldons, arī 1900. gada olimpiskajās spēlēs izcīnīja medaļas vieglatlētikā.
Dāmu pops
Dāmu pops ir četru latviešu popmūzikas dziedātāju projekts, kurā piedalās Ieva Akuratere, Olga Rajecka, Maija Lūsēna un Edīte Baušķeniece, tā pazīstamākā dziesma ir 1989. gada hits "Varbūt rīt".
Vēsture
1989. gadā ASV latviešu grupas "Akacis" dalībnieka Gata Gaujenieka dziesma angļu valodā ieguva jaunus vārdus latviski un nosaukumu "Varbūt rīt", un tās iedziedāšanai tika nodibināts vokālais kvartets, kas sastāvēja no četrām tālaika spožākajām latviešu popmūzikas dziedātājām Akurateres, Rajeckas, Lūsēnas un Baušķenieces. Ingus Baušķenieka un Jura Riekstiņa veidotais aranžējums dziesmai bija tīši primitīvs, jo četras dāmas uzstājoties fonogrammas pavadījumā atdarināja instrumentu spēli. Priekšnesums tika sagatavots kā pārsteigums "Mikrofona '89" aptaujas noslēguma koncertam, taču dziesma kļuva ļoti populāra un vēlāk iekļuva "Mikrofona '90" aptaujas populārāko dziesmu trijniekā.
Dāmas ieraksta vēl dažas dziesmas ("Ar tevi kopā", "Tu esi"), taču tās negūst līdzvērtīgus panākumus. Projekts tiek atdzīvināts 2000. gadā, kad izdots "Dāmu popa" albums "Par rozēm" ar dažādu autoru dziesmām.
2013. gadā Ieva Akuratere paziņo, ka Maijas Lūsēnas vietā grupā piedalīsies Raimonda Vazdika.
BBC One
BBC One ir Lielbritānijas teleradiokompānijas BBC galvenais kanāls, kas uzsāka raidīšanu 1936. gada 2. novembrī ar nosaukumu BBC Television Service, 1960. gadā kanāls mainīja nosaukumu uz BBC TV. 1964. gadā BBC sāka raidīt kanālu BBC2 un BBC TV kļuva par BBC1. 1997. gadā kanāls BBC1 mainīja nosaukumu uz BBC One.
Tāpat kā citiem BBC televīzijas un radio kanāliem, arī šim kanālam finansējums nāk no televīzijas abonēšanas maksas, tādēļ diennakts translācija netiek pārtraukta ar reklāmas starplaikiem.
BBC One ir pats populārākais Lielbritānijas televīzijas kanāls, to skatās vairāk kā 20 % no visiem skatītājiem. 2007. gadā kanālam tika piešķirta Broadcast Awards balva kategorijā "Labākais gada televīzijas kanāls".
Vēsture
1932. gada 22. augustā BBC sāka raidīt pirmās pārraides. 1936. gada 2. novembrī BBC oficiāli sāka raidīt pārraides. 1939. gada 1. septembrī, divas dienas, pirms Lielbritānija paziņoja par karu ar Vāciju, BBC pārtrauca raidīt un viena no pēdējām programmām bija animācijas filma "Mikipele". 1945. gada 7. jūnijā plkst. 15:00 kanāls atsāka raidīt.
Aņītu ieži
Aņītu ieži vai Aņītes ieži ir trīs smilšakmens atsegumi 1 km garā Braslas ielejas kreisā krasta posmā Cēsu novada Straupes pagastā. Izvietojušies Gaujas nacionālā parka teritorijā ~500 m no viensētas «Aņītes», ietilpst aizsargājamajā dabas piemineklī «Braslas ieži».
Elina Danieljana
Elina Danieljana (hy; dzimusi Baku) ir Armēnijas starptautiskā lielmeistare šahā (1994).
Biogrāfija
Divas reizes uzvarējusi Pasaules junioru šaha čempionātos: 1992. gadā Duisburgā U14 vecuma grupā un 1993. gadā Bratislavā U16 vecuma grupā. 1994. gadā kļuvusi par Eiropas junioru vicečempioni U18 vecuma grupā, kā arī izcīnījusi 2 bronzas medaļas Eiropas junioru šaha čempionātos U20 vecuma grupā.
Daudzkārtējā Pasaules sieviešu šaha čempionātu izcīņas ciklu dalībniece. 1995. gadā Kišiņevā debitējusi starpzonu turnīrā, kurā ieņēmusi 29. vietu. Četras reizes nokļuvusi līdz Pasaules sieviešu šaha čempionātu pēc izslēgšanas sistēmas 2. kārtai, kuros 2001. un 2004. gadā zaudējusi Sjui Juihua, 2006. gadā - Aleksandrai Kosteņukai, bet 2012. gadā - Dronavalli Hārikai. Vēl divos Pasaules čempionātos pēc izslēgšanas sistēmas zaudējusi 1. kārtā (2010, 2015). Piedalījusies vairāku FIDE Women's Grand Prix sēriju (2009-2010, 2011-2012, 2013-2014) turnīros. Labākos rezultātus sasniegusi 2009. gadā Stambulā un 2011. gadā Dohā, kad abas reizes ieņēmusi 2. vietu aiz Humpi Koneru. 2014. gadā Grand Prix sērijas turnīrā Lopotā (Gruzija) ieņēmusi 3. vietu. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Padminī Routai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Hoangai Thaņai Čangai.
2006. gadā uzvarējusi Eiropas šaha klubu kausa izcīņā sievietēm Erevānas komandas MIKA sastāvā. 2008. gadā uzvarējusi starptautiskajā šaha turnīrā Stokholmā. 2011. gadā Tbilisi izcīnījusi bronzas medaļu Eiropas individuālajā sieviešu šaha čempionātā. 2021. gada augustā Jasos uzvarējusi Eiropas individuālajā šaha čempionātā sievietēm. 2021. gada novembrī Rīgā ierindojusies 37. vietā 2021. gada "FIDE Chess.com Grand Swiss" turnīrā sievietēm.
Par panākumiem turnīros FIDE 1993. gadā Danieljanai piešķīra starptautiskās meistares (WIM), bet 1994. gadā - starptautiskās lielmeistares (WGM) nosaukumu. 2003. gadā saņēmusi starptautiskā meistara vīriešiem (IM) nosaukumu, bet 2010. gadā - starptautiskās lielmeistara vīriešiem (GM) nosaukumu.
Kauja pie Rīgas kalna
Kauja pie Rīgas kalna bija pirmā kauja Livonijas krusta karos, starp vācu krustnešiem no Saksijas Ikšķiles bīskapa Bertolda vadībā un Daugavas līviem. Kaujā uzvaru guva vāci, līvi atkal pieņēma kristietību, taču kaujā krita bīskaps Bertolds, ko nogalināja līvu kareivis (pēc citiem avotiem - vadonis) Imauts.
Kauja ir aprakstīta Livonijas Indriķa hronikā:
X-cilvēki: Apokalipse
"X-cilvēki: Apokalipse" (en) ir 2016. gada ASV supervaroņu filma, kuras režisors ir Braiens Singers. Filma balstīta uz Marvel Comics komiksiem ar tādu pašu nosaukumu. Filma ir turpinājums 2014. gada filmai "X-cilvēki: Bijušās nākotnes dienas", savukārt 2019. gadā filmai iznāca turpinājums "X-cilvēki: Tumšais Fēnikss".
Galvenās lomas filmā atveido Dženifere Lorensa, Maikls Fasbenders, Džeimss Makavojs, Oskars Izāks, Nikolass Holts, Rouza Bairna, Tajs Šeridans, Evans Pīterss un Sofija Tērnere. Filmas pirmizrāde notika Londonā.
Filmā X-cilvēki cenšas apturēt mutantu "Apokalipse", kurš ir pamodies 1983. gadā un plāno iznīcināt civilizāciju un pārņemt pasauli.
Armēnijas premjerministru uzskaitījums
Šajā uzskaitījumā apkopoti Armēnijas premjerministri, periodā no 1918. gada līdz 1920. gadam un kopš 1991. gada. Savukārt periodā no 1922. līdz 1991. gadam premjerministra amats nepastāvēja, jo Armēniju bija okupējusi Padomju Savienība. Premjerministrs ir Armēnijas valdības vadītājs un pēc konstitūcijas viņš pārrauga valdības darbību un koordinē ministru darbu. Prejerministru ieceļ Armēnijas prezidents.
Flag of the First Republic of Armenia.svg Pirmā Armēnijas Republika (1918 — 1920) Coat of Arms of the First Republic of Armenia.png
{{legend| #AA0000 | Armēņu Revolucionārā federācija |border=1px solid #AAAAAA}}
Flag of Armenia.svg Armēnijas Republika (1991 — mūsdienas) Coat of arms of Armenia.svg
{{legend| SkyBlue | Nacionālās Demokrātijas savienība |border=1px solid #AAAAAA}} {{legend| #FFC601 | Panarmēņu Tautas kustība |border=1px solid #AAAAAA}} {{legend| #D2691E | Armēnijas Republikāņu partija |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Bepu
Bepu (ja; Beppu-shi) ir pilsēta Japānā, Oitas prefektūrā. Izvietojusies Kjusju salas ziemeļaustrumos pie Bepu līča. Pilsēta pazīstama ar saviem astoņiem ģeotermālajiem avotiem; kūrorts, universitāte.
Landaus
Landaus var būt:
Cilvēka dienas
"Cilvēka dienas" ir 1989. gada Latvijas PSR mākslas filma. Filmas režisors ir Jevgēņijs Paškēvičs. Filma uzņemta Rīgas Kinostudijā pēc Andreja Bitova stāstu motīviem.
Sižets
Galvenā varoņa Alekseja Infantjeva liktenis atklājas viņa mūža trīs fragmentos – jaunība, kad neprātīgi iemīlējies varonis ir dželzainā mātes ietekmē, brieduma gados, kad Infantjevu sāk pieveikt svina smagā ikdienas dzīves proza, un tai dzīves posmā, kas viņam kā padzīvojušam atraitnim liek atskatīties uz pagātni.
Jāņa iela (Jūrmala)
Jāņa iela ir iela Jūrmalā, Majoru apkaimē. Jāņa iela sākas krustojumā ar Konkordijas ielu un beidzas krustojumā ar Jauno ielu. Kopējais ielas garums ir 90 metri, tā ir klāta ar grants segumu. Jāņa ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Jāņa iela ir savienota ar šādām ielām:
Himeness
Himeness (es, Giménez — 'Himeno dēls', no personvārda Himeno (Jimeno, Gimeno); sieviešu dzimtē Himenesa) ir izplatīts spāņu cilmes uzvārds. Cilvēki ar šo uzvārdu:
Bolīvijas ģerbonis
Bolīvijas Republikas ģerbonis ir viens no Bolīvijas valsts simboliem.
Ģerboņa vidū izvietots ovāls, kurā attēlots Potosi kalns, aiz kura kreisajā pusē lec saule. Kalna priekšpusē attēlota alpaka, kas ir valsts nacionālais dzīvnieks, kā arī kviešu kūlis un maizeskoks, kas ir valsts galvenie resursi. Ovālam riņķī iet zila apmale, uz kuras augšpusē ar zelta burtiem uzrakstīts valsts nosaukums, bet apakšējā daļā izvietotas desmit zvaigznes, kas apzīmē deviņus Bolīvijas departamentus. Desmitā zvaigzne ir kā atgādinājums par Antofagastu, kas 1879. gadā pārgāja Čīles pārvaldībā.
No ovāla uz abiem sāniem ir saslieti seši Bolīvijas karogi, divi lielgabali, četras musketes, kaujas cirvis un sarkana frīģiešu cepure. Visi šie simboli apzīmē Bolīvijas iedzīvotāju brīvības aizstāvību. Ovālam virspusē sēž andu kondors un aiz tā atrodas lauru vainags.
Guznova
Guznova ir ciems Kubulu pagastā, Balvu novadā. Atrodas 220 km attālumā no Rīgas.
11. šaha olimpiāde
11. šaha olimpiāde notika no 1954. gada 4. septembra līdz 25. septembrim Nīderlandes pilsētā Amsterdamā.
Vispārīgs apskats
Šajā kritiskā situācijā enerģiski rīkojās FIDE prezidents Folke Rogards un Nīderlandes šaha federācija, kas uzņēmās sarīkot izjukt draudošo olimpiādi. Lai iegūtu nepieciešamos līdzekļus tika sarīkota loterija. Pusotra mēneša laikā viss tika noorganizēts, un olimpiāde varēja notiek ieplānotajā termiņā. Amsterdamā ieradās 26 komandas, par vienu vairāk nekā iepriekšējā olimpiādē Helsinkos. Debitanti bija tikai Kolumbijas šahisti. No vadošām komandām šoreiz neieradās ASV izlase.
Marks Zaharovs
Marks Zaharovs (dzimis, miris ) bija padomju/krievu teātra un kino režisors, scenārists.
11. šaha olimpiāde
Vispārīgs apskats
Par sacensības vietu pilsētas vadība bija izvēlējusies lielu sporta zāli "Apollohall". Spēles reglaments: pirmās 2,5 stundās 40 gājieni, katrā sekojošā stundā 16 gājieni.
Marks Zaharovs
Dzimis Maskavā, 1955. gadā beidza Maskavas Valsts teātra mākslas institūtu. Marks Zaharovs režisēja vairākas televīzijas spēlfilmas, tostarp - "Divpadsmit krēsli" (1976), "Parastais brīnums" (1978), "Tas pats Minhauzens" (1979), "Mīlestības formula" (1984). Kā teātra režisors ilgus gadus darbojās Maskavas Ļeņina komjaunatnes teātrī (tagad "Ļenkom"), no 1973. gada bija tā galvenais režisors (mākslinieciskais vadītājs).
11. šaha olimpiāde
Priekšsacīkstes
Komandas tika sadalītas četrās grupās, divās sešas un divās septiņas komandas. No katras grupas trīs labākās iekļuva "A" finālā, bet atlikušās "B" finālā. Priekšsacīkšu rezultāti starp komandām netika pārnesti uz finālu, tāpēc komandas, kas kvalificējās vienā fināla grupa no vienas priekšsacīkšu grupas, šīs olimpiādes turnīros mērojās spēkiem savā starpā divreiz. Visas komandas gan priekšsacīkšu grupās un finālos spēlēja katra ar katru pēc apļa sistēmas. Priekšsacīkšu rezultāti bija šādi:
"B" fināls
13. Šveice, 14. Kanāda, 15. Austrija, 16. Dānija, 17. Itālija, 18. Kolumbija, 19. Beļģija, 20. Somija, 21. Francija, 22. Zāra, 23. Norvēģija, 24. Grieķija, 25. Īrija, 26.Luksemburga.
Marks Zaharovs
Zaharovs ir saņēmis PSRS Valsts prēmiju (1987) un trīs Krievijas Valsts prēmijas, kā arī apbalvots ar vairākiem PSRS un Krievijas ordeņiem. Viņam ir piešķirts PSRS Tautas skatuves mākslinieka goda nosaukums (1991).
11. šaha olimpiāde
Labākie pie galdiņiem
!Galdiņs, Vieta||Vārds, Uzvārds||Valsts||Grupa||Rezultāts||Partijas||Procenti
Godalgoto komandu dalībnieku individuālie rezultāti
Godalgoto komandu dalībnieku individuālie rezultāti sakopoti sekojošās tabulās:
Jasmīnu iela (Jūrmala)
Jasmīnu iela ir iela Jūrmalā, Bulduru apkaimē. Jasmīnu iela sākas krustojumā ar Brīvības prospektu un beidzas krustojumā ar Stendes ielu. Kopējais ielas garums ir 580 metri, tā ir klāta ar asfalta segumu. Jasmīnu ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Jasmīnu iela ir savienota ar šādām ielām:
Bjerns Nilsens
Bjerns Nilsens (dk;  — Herninga) bija Dānijas šahists.
Biogrāfija
No 1930. gadu vidus līdz sava mūža beigām bijis viens no vadošajiem Dānijas šahistiem. Vairākkārtējais Dānijas šaha čempionātu uzvarētājs (1941, 1942, 1944, 1946). Arī 1949. gadā dalījis pirmo vietu Dānijas šaha čempionātā un bijis paredzēts papildu mačs par čempiona nosaukumu, kuru izjaukusi Nilsena pāragrā nāve.
Pārstāvējis Dānijas komandu lielākajos komandu šaha turnīros:
Vairāku šaha grāmatu autors. Par labāko no tām tiek uzskatīta 1945. gadā izdotā grāmata "Ārons Nimcovičs", kura vēlāk atstājusi lielu ietekmi uz pirmā Dānijas šaha lielmeistara Benta Larsena izaugsmi.
Mīgelne
Mīgelne ir pilsēta Vācijā, Saksijas zemē, Ziemeļsaksijas apriņķī.
Vēsture
Rakstos pirmoreiz minēta 984. gadā. 1064. gadā iekļāvās Meisenes bīskapijā. 1256. gadā ieguva tirgus tiesības. Zviedru nopostīta Trīsdesmitgadu kara laikā. Otrā pasaules kara beigās pilsētu ieņēma Sarkanā armija, un pēc kara tā iekļāvās VDR. 2007. gada 19. augustā pilsētas svētku laikā Mīgelnē rasistiski motivēts pūlis uzbruka vairākiem indiešiem.
Izglītība, kultūra, tūrisms un sports
Mīgelne ir melnā metāla mūzikas izdevniecības No Colours Records mājvieta.
Jackass: The Movie
Jackass: The Movie ir 2002. gada ASV realitātes kinokomēdija, kuras režisors, viens no producentiem un scenārija autoriem ir Džefs Tremeins. Turpinājums MTV televīzijas seriālam Jackass (2000—2002).
Filmu veidoja studijas Dickhouse Productions un Lynch Siderow Productions, tajā piedalījās lielākā daļa TV seriāla aktieru, ieskatot Džoniju Noksvilu, Bemu Mārdžera, Stīvu O, Prestonu Leisiju, Krisu Pontiusu, Džeisonu "Vī Menu" Akunja, Deivu Inglendu, Raienu Danu un Erenu Makgīhiju.
Sižets
Filma Jackass ir kaskadieru triku, skeču un nejaušu cilvēku izjokošanu izlase.
Filmas nozīmīgākie triki ir šādi: Džonijs Noksvils apgāžas golfa mašīnā, lēc no tramplīna ar galvu pret lustru un griež savas rokas un kājas ar papīru; Bems Mārdžera atvilka mājās dzīvu aligatoru, ar ko pārbiedēja savu māti, pēc tam pamodināja savus vecākus, sarīkojot uguņošanu viņu guļamistabā; Raienu Danu piekauj kikboksa čempione; Stīvs O iešņauc vasabi; Kriss Pontiuss dejo stringos Japānas lielveikalā un uzmācas pircējiem, "Vī Mens" milzīgajā ceļu konusā izjoko cilvēkus Japānā, Prestons Leisijs stūrē kravas auto, kuras piekābē notiek diskotēka; Deivs Inglends izkārnījās sadzīves tehnikas veikalā, bet Erens Makgīhijs ēd dzeltenu sniegu.
Pēdējā skečā Raiens Dans iebāza sev dibenā rotaļu mašīnīti un devās uz slimnīcu pēc palīdzības.
Imauts
Imauts (de), arī Imants, Imanta, bija Daugavas līvu kareivis, kurš 1198. gadā kaujā pie Rīgas kalna nogalināja otro Ikšķiles bīskapu Bertoldu. Kauja ir aprakstīta Livonijas Indriķa hronikā :
Gunārs Ķirsons
Gunārs Ķirsons (dzimis ) ir latviešu uzņēmējs, restorānu tīkla Lido dibinātājs.
Biogrāfija
Viņa tēvs Alberts Ķirsons pirmās Latvijas brīvvalsts laikā bijis veiksmīgs lauksaimnieks. 1959. gadā kopā ar ģimeni atgriezies Latvijā no izsūtījuma. Mācījies Rīgas 17. profesionāli tehniskajā skolā, Murjāņu sporta skolā, Mākslas skolas kokapstrādes nodaļā, Rīgas 23. vakara maiņu vidusskolā, ko absolvējis 1972. gadā.
Laikā no 1968. līdz 1975. gadam strādājis par galdnieku, atslēdznieku un tehniķi noformētāju. Tāpat bijis bārmenis restorānos "Ruse" (1975—1990) un "Ščecina". 1987. gadā Ķirsons dibinājis kooperatīvu "Lido", līdz 1991. gadam bijis arī tā direktors. 1987. gadā atvēris pirmo bāru "Lido" Rīgā, Lāčplēša ielā. 1991. gadā kļuva par uzņēmuma "Lido" īpašnieku, izveidojis Latvijā lielāko restorānu tīklu. 2005. gadā izveidojis uzņēmumu "Zaļā zeme Lido", kas nodarbojas ar nekustamajiem īpašumiem.
Ķirsons guvis panākumus sportā. Trīs reizes kļuvis par Latvijas čempionu sambo, tāpat ir Baltijas valstu čempions. Ir ieguvis melno jostu džudo, taču sportā sācis trenēties vieglatlētikā, nodarbojies ar šķēpa mešanu. 2005. gadā dibinājis džudo klubu "Lido" un ir tā prezidents. 2009. gadā ticis ievēlēts par Latvijas Džudo federācijas valdes priekšsēdētāju.
2000. gadā ticis apbalvots ar V šķiras Triju Zvaigžņu ordeni.
Ģimene
Kopā ar sievu Larisu G.Ķirsons izaudzināja meitu Eviju, kas ir māksliniece, un mazdēlu Albertu. Viņš aizrautīgi trenējas hokejā, un vectēvs Gunārs lielākoties viņu vadāja uz treniņiem un arī skatīties Rīgas „Dinamo” spēles.
2014. gadā Ķirsons atklāja presei, ka jau pirms daudziem gadiem oficiāli šķirta laulība ar sievu, un Vācijā viņam piedzimusi jauna atvase, meita Emīlija. "Meitu uzturu, mēs runājam pa telefonu, reizi divās nedēļās braucu ciemos. Sieva gribēja, lai meita būtu vāciete, lai dzīvojam Vācijā. Bet mēs nevarējām sadzīvot, esmu pārāk latvisks, tāpēc nespējām būt kopā,”  žurnālam „Santa” intervijā teicis Gunārs Ķirsons. Un pateica, ka viņš aizsūtījis auklīti uz Vāciju, lai varētu sarunāties latviski ar savu meitu.
Andris Puzo
Andris Puzo (dzimis Aknīstē) ir latviešu pedagogs un sabiedriskais darbinieks, bijušais Latvijas Augstākās Padomes deputāts.
У
У ir kirilicas burts. Sastopams krievu, baltkrievu, ukraiņu, serbu un maķedoniešu alfabētā. Latīņu "U" analogs.
Andris Puzo
Dzīvesgājums
Atmodas kustības laikā A. Puzo bija Preiļu rajona Latvijas Tautas frontes nodaļas vadītājs. 1990. gadā viņu ievēlēja par Latvijas Augstākās Padomes deputātu no 162. Pelēču vēlēšanu apgabala, 1990. gada 4. maijā viņš nobalsoja par Latvijas Republikas neatkarības atjaunošanu.
1993. gadā A. Puzo nesekmīgi kandidēja 5. Saeimas vēlēšanās no LNNK saraksta.
No 1993. līdz 1995. gadam viņš bija viens no Bankas Baltija viceprezidentiem (otra bija agrākā Augstākās Padomes deputāte Velta Čebotarenoka). 2001. gadā A. Puzo iecēla par AS "Preses nams" prezidentu. Vēlāk viņš nodarbojās ar individuālo uzņēmējdarbību.
Apbalvojumi
2000. gadā A. Puzo apbalvoja ar trešās šķiras Triju Zvaigžņu ordeni un 1991. gada barikāžu dalībnieka piemiņas zīmi.
DuckDuckGo
2014. gada 18. septembrī Apple iekļāva DuckDuckGo kā vienu no piedāvātajām meklētājprogrammām Safari interneta pārlūkā. 2014. gada 10. novembrī Mozilla iekļāva DuckDuckGo kā vienu no piedāvātajām meklētājprogrammām Firefox interneta pārlūkā, DuckDuckGo tika iekļauta kā viena no piedāvātajām meklētājprogrammām, sākot no interneta pārlūka Firefox 33.1 versijas.
2012. gadā DuckDuckGo sasniedza 1 miljonu meklējumu dienā. 2015. gadā DuckDuckGo sasniedza 10 miljonus meklējumu dienā.
85. gads
85. gads bija gads, kas pēc Jūlija kalendāra sākās sestdienā.
Х
Х ir kirilicas burts. Sastopams krievu, baltkrievu, ukraiņu, serbu un maķedoniešu alfabētā. Latīņu "H" analogs.
Altīno
Altīno, arī tenors-kontraltīno, tenorino un vīriešu alts ir ultra augsts tenora paveids, kas, kā var secināt no nosaukuma, līdzinās sieviešu altam, jo abu balsu diapazons ir līdzīgs — no mazās oktāvas do līdz otrās oktāvas fa vai mi. Altīno ir retākais sastopamais vīrieša balss paveids. Dažreiz altīno augsto diapazona nošu skanējumā saplūst ar vēl augstāku kontrtenoru, bet tie atšķiras gan pēc skanējuma, gan pēc saišu anatomijas. Pirmais ir vīrišķīgāks, un, dziedot augstākās diapazona notis, balss saites saslēdzas pilnībā, taču kontrtenoram, kas imitē sievietes balsi, augšējās diapazona notis tiek dziedātas falsetā. Tomēr liela daļa muzikologu uzskata, ka speciāli izdalīt altam un soprānam tuvus apakšvariantus, ieskaitot altīno, no kontrtenora nav vajadzības. Altīno repertuāru var sastapt renesanses, kā arī romantisma mūzikā tādiem komponistiem kā Rosīni, Bellīni un citi. Biežāk sastopams renesanses kora darbos, reizēm arī mūsdienu rokmūzikā.
Populārākās altīno lomas operā:
Populārākie altīno:
Emisijas miglājs
Emisijas miglājs ir gaišs miglājs, kuru izgaismo jonizētā gāze. Tā spektrs sastāv galvenokārt no ūdeņraža, hēlija, jonizēta skābekļa u.c. emisijas spektrāllīnijām. Galvenais jonizācijas avots ir fotoni, kurus izstaro tuvumā esoša zvaigzne. Eksistē vairāku veidu emisijas miglāji, tostarp H II reģioni, kuros veidojas jaunās zvaigznes un planetārie miglāji, kuros zvaigzne savas dzīves beigu ciklā nometusi apvalku un atklājies karstais kodols jonizē apkārtējās gāzes.
Gūbusola
Gūbusola ir ciems Kubulu pagastā, Balvu novadā. Atrodas 220 km attālumā no Rīgas.
Pilsētu sadraudzība
Pilsētu sadraudzība vai pašvaldību sadraudzība ir pilsētu un dažāda līmeņa pašvaldību sadarbības forma dažādu sociālo, kultūras un ekonomisko saišu veicināšanai. Mūsdienu pilsētu sadraudzības koncepcija attīstījusies pēc 2. pasaules kara, lai stiprinātu sapratni starp dažādām kultūrām un veicinātu starptautisko biznesa un tūrisma saišu veidošanos. Eiropas Savienībā noslēgti ap 17 000 sadraudzības līgumi starp dažāda līmeņa pašvaldībām. Latvijā noslēgti 294 sadraudzības līgumi ar citu valstu dažāda līmeņa pašvaldībām.
Pilsētu sadraudzības veicināšanai 1957. gadā izveidota Starptautiskā Sadraudzības pilsētu federācija ar galveno mītni Parīzē, kas apvieno 160 valstu vairāk nekā 3500 pilsētas. Pēc federācijas iniciatīvas aprīļa pēdējā svētdienā tiek atzīmēta Vispasaules sadraudzības pilsētu diena.
Eiropas Savienībā sadraudzības pilsētu kustību koordinē Eiropas Municipalitāšu un reģionu padome (CEMR).
I Am Alive
I Am Alive ir izdzīvošanas-šausmu spēle, ko izstrādājis Ubisoft Shanghai un izdevis Ubisoft, PlayStation 3 un Xbox 360 konsolēm. Spēli veidot sācis Darkworks 2008. gadā, bet 2010. gadā to pārņēma Ubisoft Shanghai. Priekš Xbox 360 izdota 2012. gada martā, bet PlayStation 3 versija izdota tā paša gada aprīlī.
Skanste
Skanste (de) vai skansts (sv, ru) ir lauka nocietinājums, ko parasti veidoja zemes uzbērumi un grāvji slēgta četrstūra formā.
Jaunā iela (Jūrmala)
Jaunā iela ir iela Jūrmalā, Majoru apkaimē. Jaunā iela sākas krustojumā ar Jūras ielu un beidzas krustojumā ar Plūdu ielu. Kopējais ielas garums ir 1625 metri, tā ir klāta ar asfalta segumu. Jaunajā ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Jaunā iela ir savienota ar šādām ielām:
Ferdinands II
Ferdinands II var būt:
Aumanis
Aumanis ir dīķis Jēkabpils novada Viesītes pagasta uz ziemeļiem no Viesītes. Dīķa ziemeļaustrumu krastā atrodas valsts autoceļš V956 (Daudzeva–Viesīte–Apserde).
Jodupe (miests)
Jodupe (lt, burtiski: Melnupe) ir Lietuvas mazpilsēta jeb miests Rokišķu rajonā, seņūnijas un seņūnaitijas centrs. Tā atrodas netālu no Jodupes upes satekas ar Vīžonu 6 kilometrus no Latvijas robežas, 11 km no Aknīstes un 15 km no Rokišķiem. Saskaņā ar 2011. gada tautas skaitīšanu tajā dzīvoja 1769 cilvēku. Jodupe pilsētciemata tiesības ieguva 1956. gadā, bet 2002. gada 16. decembrī kļuva par miestu. Miestā ir koka Sv. Rītausmas vārtu Dievmātes katoļu baznīca (uzcelta 1938. gadā, divreiz nodegusi — 1944. un 1987. gadā), ģimnāzija un pamatskola. Rūpniecību pārstāv vilnas audumu ražotājs UAB „Baltic Mills“.
Vēsture
Pirmoreiz pieminēta kā muitas punkts 1769. gadā ar poļu nosaukumu Pojedupie.
Jodupe kā apdzīvota vieta sāka augt ap vilnas kāršanas, vērpšanas un vēlāk arī aušanas ražotni, kuru 1907. gadā vecās vējdzirnavās izveidoja vietējais muižnieks Pžeždeckis. 1931. gadā dzirnavu ražotne bankrotēja un to nopirka uzņēmums "Nemunas", kas atsāka darbību. Otrā pasaules kara laikā 1944. gadā ciematu nodedzināja līdz pamatiem, bet drīz tas tika atjaunots. Padomju laikā jau kopš 1944. gada novembra reģionā darbojās ievērojamas pretpadomju partizānu vienības, līdz 1945. gada janvārī padomju spēki tos sakāva, nonāvējot 23 partizānus un nodedzinot 9 apkaimes sētas. Jau 1946. gadā atjaunoja baznīcu. Dzirnavu vilnas ražotne 1950. gados tika rekonstruēta par lielu rūpnīcu, kurā strādāja vairāk nekā 1000 cilvēku. Tā gandrīz bankrotēja, kad Lietuva 1990. gadā pasludināja neatkarību un PSRS pārtrauca ar Lietuvu ekonomisko sadarbību. 21. gadsimtā rūpnīcu pārvalda UAB „Baltic Mills“, un tajā strādā vairāk nekā 200 cilvēku, padarot to par lielāko vilnas apstrādes uzņēmumu Baltijā. Vēl viens nozīmīgs darba devējs ir kūdras ieguves uzņēmums netālu esošajā Naujasodes ciematā.
Sports
Miestā bāzējas hokeja komanda „Jodupe“, kura ilgstoši, izmantojot Kaļiņingradas apgabala leģionārus, turējās Lietuvas čempionāta augšdaļā pat bez sava ledus laukuma. 2016./2017. gada sezonā tā izcīnīja Lietuvas čempionāta sudraba medaļas, taču 2017./2018. gada sezonā nespēja pabeigt čempionātu un kopš tā laika spēlē Lietuvas AHL — Amatieru hokeja līgā.
Jaunatnes iela (Jūrmala)
Jaunatnes iela ir iela Jūrmalā, Kauguru apkaimē. Jaunatnes iela sākas krustojumā ar Telšu ielu un beidzas krustojumā ar Kaugurciema ielu. Kopējais ielas garums ir 180 metri, tā ir klāta ar grants segumu. Jaunatnes ielā satiksmes kustība norit vienā joslā. Ielā ir savrupmāju un vasarnīcu apbūve.
Branti (Rankas pagasts)
Branti ir ciems Gulbenes novada Rankas pagastā. Atrodas pagasta ziemeļaustrumu daļā.
Vietējās nozīmes aizsargājamie kultūras pieminekļi ciema apkārtnē: Brantu senkapi.
Olesunnas komūna
Olesunnas komūna (norvēģu un nn) ir pašvaldība Norvēģijā, Mēres un Rumsdāles filkē, Dienvidmērē. Olesunnas komūnas platība ir 98,65 km². Pašvaldības administratīvais centrs ir Olesunnas pilsēta, kuras platība ir 27,67 km². 2018. gadā Olesunnas komūnā dzīvoja 47,5 tūkstoši iedzīvotāju.
Rīgas 21. vidusskola (Tomsona iela 35)
'''Rīgas 21. vidusskola''' ir viena no Rīgas vidusskolām, kas atrodas Tomsona ielā 35 Centra apkaimē.
Vēsture
Rīgas pilsētas 21. vidusskola (1950-1960) sākotnēji atradās Jūrmalā, kas tolaik bija Rīgas pilsētas daļa. Pēc Jūrmalas atdalīšanas 1960. gadā šo nosaukumu piešķīra Rīgas 21. vidusskolai Lēdurgas ielā 26 Mežaparkā. 1963. gadā to pārdēvēja par Rīgas 40. astoņgadīgo skolu, bet Rīgas 21. vidusskolas vārdu piešķīra jaunuzceltajai skolai Ivana Mičurina ielā (tagad Tomsona ielā) ar apmācību krievu valodā. Latvijas skolu reformas gaitā 2009. gadā tai pievienoja Rīgas 30. vidusskolu, kas atradās Miera ielā 30. 2017./2018. mācību gadā Rīgas 21. vidusskola ieguva “Eiropas Parlamenta Vēstnieku skolas” statusu.
Izglītības programmas
Pamatizglītības mazākumtautību programma (21011121), pamatizglītības matemātikas, dabaszinību un tehnikas virziena mazākumtautību programma (21013121), speciālās pamatizglītības mazākumtautību programma izglītojamajiem ar fiziskās attīstības traucējumiem (21015321), vispārējās vidējās izglītības vispārizglītojošā virziena programma, vispārējās vidējās izglītības matemātikas, dabaszinību un tehnikas virziena programma.
Ģeriņi
Ģeriņi ir ciems Kombuļu pagastā, Krāslavas novadā. Atrodas 271 km attālumā no Rīgas.
Martins Junsruds Sunbī
Martins Junsruds Sunbī (no; dzimis ) ir norvēģu distanču slēpotājs.
Piedalījies Vankūverā, kur Norvēģijas komandas sastāvā izcīnījis sudraba medaļu 4x10 km stafetē. izcīnījis bronzu 30 km skiatlonā. Ar panākumiem startējis Pasaules čempionātā, kur izcīnījis pa vienai zelta, sudraba un bronzas medaļai.
Pasaules kausa izcīņā Junsruds Sunbī debitēja. Ir izcīnījis divas uzvaras Pasaules kausa posmu sacensībās. Viņa veiksmīgākā sezona bija 2012.—2013. gadā, kad kopvērtējumā tika izcīnīja astotā vieta.
LRT.lt
LRT.lt ir Lietuvas Nacionālā radio un televīzijas veidots ziņu portāls.
Autoceļš P120
P120 autoceļš Talsi—Stende—Kuldīga ir reģionālais autoceļš, kas savieno Talsus caur Stendi un Rendu ar Kuldīgu. Autoceļa garums ir 57,9 km un tas visā garumā klāts ar asfaltbetona segumu. Ceļš šķērso Talsu un Kuldīgas novadus.
Labā medmāsa
"Labā medmāsa" (en) ir 2022. gada ASV drāmas filma, kuras režisors ir Tobiass Lindholms. Filmā galvenās lomas atveido Džesika Česteina un Edijs Redmeins. Filma ir patiess stāsts par sērijveida slepkavu Čārlzu Kalenu, un tā balstīta uz 2013. gada Čārlza Grēbera grāmatas The Good Nurse: A True Story of Medicine, Madness, and Murder motīviem.
Filma stāsta par medmāsu, kurai rodas aizdomas par to, ka viņas kolēģis ir sērijveida slepkava.
Filmas The Good Nurse pirmizrāde notika 47. Toronto Starptautiskajā kinofestivālā, bet kopš  tā pieejama straumēšanas servisā Netflix. Filma saņēma pozitīvas kritiķu atsauksmes, slavējot Česteinas un Redmeina aktierspēli.
Ivanavas rajons
Ivanavas rajons jeb Ivanovas rajons  ir Brestas apgabala rajons Baltkrievijā. Robežojas ar Brestas apgabala Drahičinas, Bjarozas, Ivaceviču un Pinskas rajoniem, kā arī Ukrainu.
Slubices apriņķis
Slubices apriņķis ir apriņķis Polijā, Lubušas vojevodistas rietumos. Robežojas ar Lubušas vojevodistes Gožovas, Suleņcinas un Krosno apriņķiem, kā arī Vāciju.
Ļevs Landaus
Ļevs Landaus (, dzimis, miris ) bija ebreju tautības PSRS fiziķis teorētiķis. Devis nozīmīgu ieguldījumu vairākās teorētiskās fizikas jomās, tai skaitā kvantu mehānikā, kvantu elektrodinamikā, plazmas fizikā; izstrādājis supraplūstamības teoriju, supravadītspējas Ginzburga—Landaua teoriju. 1962. gadā ieguvis Nobela prēmiju fizikā par kondensētās matērijas matemātisko teoriju izstrādāšanu, īpaši par šķidrā hēlija teoriju.
Agrīnie gadi
Landaus piedzima 1908. gadā Baku ebreju ģimenē. Viņa tēvs Dāvids Landaus bija inženieris Baku naftas uzņēmumos, bet māte Ļubova Garkavi bija ārste, vēlāk arī fizioloģijas, anatomijas un farmakoloģijas pasniedzēja. Tēvs nodarbojās arī ar naftas ieguvas tehnoloģiju pētniecību, bija labs matemātiķis. Dēlam Ļevam matemātika padevās viegli. Viņš pabeidza ģimnāziju 13 gadu vecumā. Nākamajā gadā viņš iestājās Baku Valsts universitātē uzreiz divās fakultātēs - fizikas-matemātikas un ķīmijas. Sakarā ar neparasto apdāvinātību, 1924. gadā Landaus tika pārcelts uz Ļeņingradas Valsts universitāti, ko pabeidza 1927. gadā. Landaus sāka strādāt Ļeņingradas Fizikāli-tehniskajā institūtā un publicēt darbus teorētiskā fizikas jomā, jau 19 gadu vecumā attīstot matemātiskas metodes, kas guva pielietojumu kvantu teorijā.
Zinātniskā karjera
1931. gadā Landaus atgriezās Ļeņingradā, bet 1932. gadā tika norīkots uz Ukrainas fizikāli-tehnisko institūtu Harkivā. Šis institūts kļuva par nozīmīgu teorētiskās fizikas centru. 1934. gadā Landauam piešķīra fizikas-matemātikas doktora grādu bez disertācijas aizstāvēšanas. 1937. gadā Pjotrs Kapica viņu uzaicināja strādāt Fizikālo problēmu institūtā Maskvā.
Apcietinājums
PSRS šajā laikā bija sācies Lielais terors. Neilgi pēc Landaua pārcelšanās uz Maskavu, Harkivas NKVD nodaļa uzsāka lietu par "kaitniecību" pret Landaua bijušajiem kolēģiem no Ukrainas fizikāli-tehniskā institūta (Дело УФТИ). Tika arestēti daudzi kolēģi, no kuriem pieci tika nošauti. Lai gan Landaus vairs nebija Harkivā, 1938. gadā viņu tomēr arestēja. Bez apsūdzības kaitniecībā, bija vēl arī piedalīšanās proklamācijas rakstīšanā, kurā Staļins bija nosaukts par fašistisku diktatoru. Tekstu bija rakstījis Landaua kolēģis fiziķis Moisejs Korecs, bet Landaus bija to rediģējis. Landaus cietumā pavadīja gadu. No bezcerīgās situācijas viņu izglāba Pjotrs Kapica, kas viņa aizstāvībai rakstīja vēstules Staļinam, Molotovam un Berijam, galvojot par Landauu un uzņemoties atbildību par viņa turpmāko darbību. Aizstāvības vēstuli Staļinam nosūtīja arī Nīlss Bors. Landauu 1939. gadā no cietuma izlaida, bet lieta pret viņu tika izbeigta tikai 1990. gadā.
Turpmākais darbs
Pēc iznākšanas no cietuma, Landaus atgriezās darbā Fizikālo problēmu institūtā Maskavā. Jau pēc dažiem mēnešiem viņš izstrādāja teoriju, kas izskaidroja supraplūstamību.
Kad PSRS tika pieņemts lēmums izstrādāt atombumbu, darbā tika iesaistīts Kapicas Fizikālo problēmu institūts. Landaus vadīja matemātiķu grupu, kam vajadzēja veikt aprēķinus. Landaus izstrādāja kodoltermiskās bumbas dinamikas aprēķinus. Par šo darbu viņš saņēma divas Staļina prēmijas (1949, 1953) un Sociālistiskā Darba Varoņa nosaukumu (1954). Pēc Staļina nāves 1953. gadā Landaus teicis: "Tas arī viss. Viņš ir aizgājis. Es vairs nebaidos no viņa, un es vairs nestrādāšu." Landaus pameta kodolieroču programmu.
Landaus bija Fizikālo problēmu institūta Teorētiskās nodaļas vadītājs līdz pat 1962. gadam. Landaus zinātniskā darbība aptvēra ļoti daudzas fizikas nozares. Savas zināšanas viņš lika lietā, sarakstot fundamentālu "Teorētiskās fizikas kursu" (kopā ar Jevgeņiju Ļivšicu).
1962. gadā Landaus tika apbalvots ar Nobela prēmijai fizikā par darbu kondensētās matērijas teorijas izstrādāšanā, īpaši izceļot viņa teoriju par hēlija supraplūstamību.
Mūža beigas
1962. gada 7. janvārī ceļā no Maskavas uz Dubnu Landaus cieta autoavārijā, kad vieglā mašīna, kurā viņš bija pasažieris, sadūrās ar pretimbraucošu kravas auto. Landaus guva daudzus lūzumus un galvas traumu, viņš atradās komā 59 dienas. Landaua dzīvības glābšanā iesaistījās arī fiziķi no citām valstīm, sagādājot nepieciešamos medikamentus, noorganizējot to ātru piegādi ar lidmašīnām no citām valstīm. Landauu izdevās izglābt, tomēr atveseļošanās nebija pilnīga. Landaus vēl joprojām bija slimnīcā, kad no Stokholmas pienāca ziņa par Nobela prēmijas piešķiršanu. Tā kā veselības stāvokļa dēļ Landaus nevarēja apmeklēt Zviedriju, prēmiju viņam 10. decembrī pasniedza Zviedrijas vēstnieks, ierodoties slimnīcā. Tur bija sarīkotā ceremonija, klātesot PSRS Zinātņu akadēmijas prezidentam Mstislavam Keldišam, Pjotram Kapicam, Igoram Tammam un daudziem citiem zinātniekiem.
1965. gadā Landaua bijušie studenti un līdzstrādnieki nodibināja Landaua Teorētiskās fizikas institūtu Černogolovkā, Maskavas apgabalā.
Pēc autoavārijas, sešus pēdējos savas dzīves gadus, Landaus vairs nespēja nodarboties ar zinātni. 1968. gadā viņam bija nepieciešams veikt operāciju, un 1. aprīlī, dažas dienas pēc operācijas, Landaus nomira 60 gadu vecumā. Apglabāts Novodevičjes kapsētā, Maskavā.
Landauam par godu nosaukts asteroīds 2142 Landau un krāteris uz Mēness.
Oloņeca
Oloņeca (ru, krl, fi) ir pilsēta Karēlijas Republikā Krievijas Federācijā. Oloņecas rajona centrs pie federālā autoceļa R21 "Kola". Vienīgā Karēlijas Republikas pilsēta, kurā absolūtais vairākums iedzīvotāju ir karēļi (58 %).
Jaunedinburgas iela
Jaunedinburgas iela ir iela Jūrmalā, Dzintaru apkaimē. Jaunedinburgas iela sākas krustojumā ar Promenādes ielu un beidzas krustojumā ar Tērauda ielu. Kopējais ielas garums ir 150 metri, tā ir klāta ar asfalta segumu. Jaunedinburgas ielā satiksmes kustība norit vienā joslā. Ielā ir savrupmāju un vasarnīcu apbūve.
Oloņeca
Vēsture
Rakstos no 1137. gada. Pēc 1617. gada Stolbovas miera līguma Krievijas robeža ar Zviedriju atradās 40 kilometrus no pilsētas. 17. gadsimta vidū Oloņeca tika izveidota kā spēcīgs pierobežas cietoksnis. Tas 1741. gadā nodega un vairs netika atjaunots. Pētera I laikā pilsētas apkaimē tika nodibinātas kara rūpnīcas. No 1801. līdz 1922. gadam eksistēja Oloņecas guberņa, tomēr guberņas centrs bija Petrozavodska. Otrā pasaules kara laikā Oloņecu no 1941. gada 5. septembra līdz 1944. gada 25. jūnijam bija ieņēmis Somijas karaspēks.
Jaunedinburgas iela
Ielu savienojumi
Jaunedinburgas iela ir savienota ar šādām ielām:
Oloņeca
Cilvēki
Oloņecā dzimis poļu pretošanās kustības līderis Vitolds Pileckis (Witold Pilecki, 1901 – 1948).
Landau
Landau var būt:
Valmieras pašvaldības vadītāju uzskaitījums
Šajā uzskaitījumā apkopoti Valmieras pašvaldības vadītāji jeb Valmieras domes vadītāji vai Valmieras mēri no 1928. gada. Atsevišķos periodos amata nosaukumam ir bijušas dažādas variācijas.
Uzskaitījums
{{legend| red| Latvijas Komunistiskā partija |border=1px solid #AAAAAA}} {{legend| #ADFF2F| Latvijas Zaļā partija |border=1px solid #AAAAAA}} {{legend| #EF9D48| Tautas partija |border=1px solid #AAAAAA}} {{legend| gold| Valmierai un Vidzemei |border=1px solid #AAAAAA}}
Ziemeļu septiņgadu karš
Ziemeļu septiņgadu karš (da, sv, 1563-1570) jeb Pirmais Ziemeļu karš vai Trīs kroņu karš (de) starp Zviedrijas un Dānijas-Norvēģijas karaļvalstīm. Dānijas pusē kaujās piedalījās Hanzas savienības Lībekas pilsētas un Polijas karaļa karaspēki. Tas noritēja Zviedrijas dienviddaļā un mūsdienu Igaunijā līdztekus Livonijas kara (1558—1583) norisēm, tādēļ reizēm tiek uzskatīts par daļu no tā. Karadarbības rezultātā 1563. gada beigās Dānijas karaļa brāļa Magnusa pārvaldē palika vienīgi Sāmsala, Dago sala (Hījumā) un Kurzemes bīskapija.
Priekšvēsture
1523. gadā Zviedrija izstājās no Kalmāras ūnijas un kļuva par neatkarīgu karaļvalsti. 1561. gadā Zviedrija iekaroja Igauniju un izjauca Dānijas plānus atgūt kādreizējās Dāņu Igaunijas teritoriju. 1562. gada 7. augustā Krievijas cars Ivans IV Možaiskā noslēdza pret Zviedriju vērstu militāru savienību ar Dānijas karali, kurā Krievija atzina Dānijas tiesības uz īpašumiem Igaunijā, Sāmsalā un Kurzemē.
Norise
1563. gada 30. maijā zviedri pie Bornholmas uzbruka dāņu kuģiem un Dānijas karalis pieteica karu Zviedrijas karalim. 1563. gada jūnijā militāru savienību ar Dāniju noslēdza Lībekas pilsēta, bet rudenī arī Polijas karalis Sigismunds II Augusts. 1563. gada 7. augustā pēc desmit dienu aplenkuma zviedri ieņēma Hāpsalas, vēlāk arī Lihulas pili. Dānijas pārvaldē palika vienīgi Sāmsala, Dago sala un Kurzemes bīskapija.
1563. gada 4. septembrī dāņi ieņēma Elvsborgas (Älvsborg) cietoksni pie Gēteborgas. Cīņas notika ne tikai uz sauszemes, bet arī Baltijas jūrā. Pēc sākotnējiem zaudējumiem Zviedrijas flote 1565. gada beigās guva vairākas izšķirošas uzvaras pār Dānijas un Lībekas kara floti.
Dānijas princis Magnuss 1566.-1567. gadā veda sarunas ar Polijas un Lietuvas valdnieku Sigismundu II Augustu, lūdzot viņa māsas Annas roku un visu Livonijas hercogisti pūrā, tāpēc sarunas nevainagojās panākumiem.
Zviedrijas karaspēks 1567. gadā iebruka Norvēģijā. Pēc kļūšanas par Zviedrijas karali Juhans III sāka sarunas ar Dāniju, kas 1568. gada 18. novembrī beidzās ar Roskildes līgumu. Tomēr 1569. gadā Zviedrijas puse to pārtrauca un cīņas atsākās, bet 1570. gada 13. decembrī karojošās puses parakstīja Štetinas miera līgmumu.
Ģipterāni
Ģipterāni ir ciems Dignājas pagastā, Jēkabpils novadā. Atrodas 172 km attālumā no Rīgas.
The Legend of Spyro: The Eternal Night
The Legend of Spyro: The Eternal Night ir darbības spēle, ko izstrādājis Krome Studios un izdevis Sierra Entertainment, PlayStation 2, Nintendo DS, Wii, un GameBoy Advance konsolēm, kā arī mobilajiem tālruņiem. Šī ir pēdējā oficiāli izdotā GameBoy Advance spēle Eiropā. Izdota visām konsolēm 2007. gada novembrī, izņemot Wii, kura versija izdeva tā paša gada decembrī.
Ģipterāni
Ciema apkārtnē atrodas pasts.
Armēnijas prezidentu uzskaitījums
30px Armēnijas Republika (1991 — mūsdienas) Coat of arms of Armenia.svg
{{legend| #FFC601 | Panarmēņu Tautas kustība |border=1px solid #AAAAAA}} {{legend| #D2691E | Armēnijas Republikāņu partija |border=1px solid #AAAAAA}} {{legend| #ADD8E6 | Civillīgums |border=1px solid #AAAAAA}} {{legend| #DDDDDD | Bez partijas / Neatkarīgais |border=1px solid #AAAAAA}}
Vadības panelis (transports)
Vadības panelis nodrošina transporta līdzekļa sistēmās notiekošo tehnisko procesu signālus vadītājam un viņa apziņošanu ar kontrolierīču un kontrollampu dažādu signālkrāsu ugunīm, kā arī ar skaņas signāliem operatīvai procesu kontrolei un dažādu ar vadīšanu saistītu situāciju paredzēšanai. Uz kontrolpaneļa izvieto kontrolmērījumu ierīces. Vadības panelis atrodas aiz stūres.
Ja kādas rozīgi vai gaišas krāsas kontrollampas paliek degot, tas liecina, ka attiecīgajā sistēmā, kaut kas ir noticis. Bet ja iedegas kāda sarkana kontrollampa (sarkanais potenciālas bīstamības situācijas krāsa), tas liecina par situāciju, kura prasa pievērst īpašu uzmanību attiecīgajai sistēmai un jāveic visi nepieciešamie pasākumi, lai sistēmu savestu normālā kartībā.
Startēšana
Pagriežot atslēgu visas kontrolugunis tūlīt nostrādā. Bultiņas, kuras atradās zem nulles, tūlīt piesliesies nullei, visi termometri un ierīces parādīs, kas tiem ir. Borta dators pārbaudot katru no radījumiem kontrollapas vienu aiz otras dzēsīs. Pēdējās divas lampas, kuras pirms dzinēja startēšanas paliks degot ir — rokas stāvbremzes kontrollampa, akumulatora kontrollampa, kas liecina, ka barošana nenotiek no ģeneratora. Palaižot iekšdedzes dzinēju un sākot darboties ģeneratoram akumulatora kontrollampa nodzisīs. Pirms kustības sākuma ir jāatlaiž rokas stāvbremze. Un tad arī nodzisīs rokas bremzes kontrollampa.
Odometrs
Jaunai mašīnai no rūpnīcas, parasti odometrs rāda 10 — 20 km noskrējienu.
Degvielas daudzuma rādītājs
Degvielas daudzuma bākā rādītājs ir visai aptuvens. Lai kontrolētu konkrētas mašīnas īpatnējo degvielas patēriņu uz katru nobrauktu km, ir divi paņēmieni, kā to var izdarīt, viens paņēmiens ir nepareizs, otrs pareizs:
Fortnite
Fortnite ir tiešsaistes videospēle, kuru 2017. gadā izstrādāja Epic Games. Spēles žanri ir dažādi, tajā galvenā ideja ir izdzīvot atvērtā pasaulē. Spēles sižeta līnija ir resursu vākšana dienā un izdzīvošana naktī. Videospēlei ir vairākas modifikācijas, piemēram, Fortnite: Save the World un Fortnite Battle Royale. Sākotnējā modifikācija Save the World bija pieejama Microsoft Windows, macOS, PlayStation 4 un Xbox One platformās, bet nākamā Fortnite Battle Royale ir spēlējama arī Nintendo Switch, iOS un Android ierīcēs.
Lācītes
Lācītes ir ciems Gulbenes novada Rankas pagastā. Atrodas pagasta ziemeļaustrumu daļā.
Apdzīvotā vieta atrodas nomaļus no valsts autoceļiem, Gaujas upes krastā. Pie ciema ir Lācīšu HES.
Lēdurgas iela
Lēdurgas iela var būt:
Zaharovs
Zaharovs var būt:
Igors Novikovs
Igors Novikovs var būt:
Hulioripamonti
Hulioripamonti (es vai Base Hulio Ripamonti) ir Čīles bijusī vasaras polārstacija, tagad patvērums, Antarktikā. Izvietojusies Dienvidšetlendas salu lielākās salas Karaļa Džordža salas dienvidrietumu piekrastē, nelielajā Ārdlija salā. Sastāv no divām struktūrām — Hulioripamonti I salas ziemeļu piekrastes vidusdaļā un Hulioripamonti II salas ziemeļaustrumos. Izveidota 1982. gadā kā Čīles Gaisa spēku patvērums 50 m no Argentīnas stacijas Baljve. 1986. gadā paplašināta ar vairākiem moduļiem. 1997. gadā Čīle no Vācijas Alfreda Vegenera institūta pārņēma struktūras salas ziemeļaustrumos. 2000. gada 17. februārī patvērumam piešķirts čīliešu arhitekta Hulio Ripamonti vārds; Ripamonti bija pirmo Čīles polārstaciju būvniecības vadītājs.
Imants (personvārds)
Imants ir līvu izcelsmes latviešu personvārds. Tā izcelsmi saista ar Daugavas līvu kareivi Imautu, kas 1198. gadā kaujā pie Rīgas kalna nogalināja otro Ikšķiles bīskapu Bertoldu.
Sēderšēpinga
Sēderšēpinga (sv) ir pilsēta Zviedrijas austrumos. Izvietojusies Esterjētlandes lēnē pie Jetas kanāla, komūnas centrs. Sena pilsēta, kas ap 1300. gadu bija viens no Zviedrijas varas centriem. Pilsētas baznīcās tika kronēti Zviedrijas karaļi un karalienes.
Kopš 1996. gada Sēderšēpingas komūna ir Talsu novada sadraudzības pašvaldība.
Serhi Darders
Serhi Darders (es, dzimis ) ir spāņu futbolists, spēlē pussarga pozīcijā. Pašlaik (2021) Darders pārstāv Spānijas komandu RCD Espanyol.
Alfreds Kristensens
Alfreds Kristensens (dk; — 1974. gads) bija Dānijas šahists.
Biogrāfija
1930. gadu beigās un 1940. gadu pirmajā pusē bijis viens no vadošajiem Dānijas šahistiem. Vairākkārtējais Dānijas šaha čempionātu dalībnieks (1935, 1936, 1939, 1942).
Pārstāvējis Dānijas komandu lielākajos komandu šaha turnīros:
Vairāku šaha grāmatu autors. 1943. gadā izdevis grāmatu "Kaīsas kalpībā" (dk), kurā apkopojis savas labākās šaha partijas laika posmā no 1934. līdz 1942. gadam. Tajā pašā gadā kopā ar Bjernu Nīlsenu izdevis šaha mācību grāmatu "Par šahu" (dk).
Jaunjelgavas iela (Jūrmala)
Jaunjelgavas iela ir iela Jūrmalā, Bulduru apkaimē. Jaunjelgavas iela sākas meža rajonā un beidzas krustojumā ar Jelgavas ielu. Kopējais ielas garums ir 680 metri, tā ir klāta ar asfalta segumu. Jaunjelgavas ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Jaunjelgavas iela ir savienota ar šādām ielām:
Kauņas rajona pašvaldība
Kauņas rajona pašvaldība ir viena no 60 Lietuvas pašvaldībām. Atrodas vēsturiskajā Augštaitijas novadā. Tā robežojas ar Ķēdaiņu rajona, Jonavas rajona, Kaišadores rajona, Prienu rajona, Kazlu Rūdas, Šaķu rajona, Jurbarkas rajona, Raseiņu rajona un Kauņas pilsētas pašvaldībām.
Cibinka
Cibinka (pl), vēsturiski arī Cībingene (de) ir pilsēta Polijas rietumos, Lubušas vojevodistes rietumos. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. No 1801. līdz 1819. gadam Cibinkas pilī vairākkārt dzīvoja vācu dzejnieks Ludvigs Tīks (Ludwig Tieck, 1773—1853).
Villems II
Villems Frederiks Georgs Lodevejks (nl; dzimis, miris ) bija Nīderlandes karalis un Luksemburgas lielhercogs no 1840. līdz 1849. gadam. Villema II valdīšanas laikā Nīderlande kļuva par konstitucionālu monarhiju.
Dzimis Hāgā, Villema I ģimenē. Divu gadu vecumā kopā ar vecākiem pameta valsti, kad Nīderlandi ieņēma Francijas karaspēks. Jaunību pavadīja Prūsijas galmā, Berlīnē. Dienēja Prūsijas armijā. Vēlāk studēja Oksfordas Universitātē. Napoleona karu laikā dienēja britu armijā, iesākumā kā Artura Velzlija, vēlāk Džordža IV adjutants.